Start og Lillestrøm hadde fulgt hverandre tett gjennom hele sesongen. Før siste serierunde ledet Lillestrøm på målforskjell, og tok også ledelsen mot ved Tom Lund mens det sto 0-0 ved pause på Kristiansand stadion. Lillestrøm hadde stø kurs mot sitt tredje strake seriemesterskap, men i andre omgang snudde resultatene i Start sin favør. Vålerengen fikk skikk på spillet sitt, og med Odd Iversen og keeper Geir Karlsen i spissen snudde de kampen og scoret tre ganger på Åråsen. Sven Otto Birkeland scoret kampens eneste mål i Kristiansand like etter pause og sikret med det Start og Sørlandets første seriemesterskap med to poengs margin.